Neil Young Kóverlagakeppni í gangi á Rás 2 Tónlistarmaðurinn Neil Young heldur tónleika á Íslandi í byrjun júlí og í tilefni þess efnir Rás 2 hjá RUV til Neil Young kóverlagakeppni . „ Rás 2 hvetur fólk til þess að taka þátt í keppninni , bæði áhugatónlistarmenn og þá sem starfa við tónlist að fullu eða hluta . Það geta allir vera með ! Fólk velur eitt af fjölmörgum lögum Neil Young , tekur upp sína útgáfu og sendir okkur á Rás 2 . Við sjáum fyrir okkur að sumir taki þetta einir með gítarinn að vopni . eða píanóið . En við sjáum líka fyrir okkur að fólk leggi meira í útsetningar og geri lögin þannig meira að sínum . Við óskum eftir Neil Young lögum í öllum stærðum og gerðum og gerum okkur talsverðar vonir um mikla þátttöku , en þegar við höfum fengið fólk með okkur í svona keppnir á Rás 2 hefur þátttakan yfirleitt verið góð segir , “ Ólafur Páll Gunnarsson tónlistarstjóri á Rás 2 . John Lennon var heiðraður á þennan sama hátt þegar hann hefði orðið 70 ára og Rás 2 stóð fyrir Bob Dylan kóverlagakeppni fyrir nokkrum árum líka . Í bæði skiptin bárust rúmlega 100 lög / upptökur í keppnina . Sendið okkur síðan lagið , merkt : Það má einnig má senda rafræna útgáfu ( WAV-mp 3 ) á ras2@ruv.is og þá þarf að setja Neil Young keppni í efnislínuna ( subject ) . Lögin þurfa að vera tilbúin til útvarpsspilunar og þar með í nokkuð góðum hljóðgæðum . Skilafrestur er til sunnudagsins 15. júní . Sigurvegari verður síðan krýndur stuttu fyrir tónleika Neil Young í Laugardalshöll en þeir fara fram þann 7. júlí . Glæsilegir vinningar verða í boði fyrir sigurvegara keppninnar , hljómtæki fyrir heimilið , miðar á Neil Young og Crazy Horse og ATP hátíðina á Ásbrú 10. - 12. júlí , afnot af rafbíl ( Neil er með rafbíladellu ) og fleira . Dómnefnd mun velja 10 lög sem keppa síðan til úrslita og hlustendur Rásar 2 munu ásamt dómnefnd velja sigurlagið . Þeir Páll Óskar og Óli Palli störtuðu keppninni með því að taka sína útgáfu af laginu Heart of Gold eftir Neil í Popplandi á föstudaginn þar sem einungis voru leikin Eurovison lög að þessu lagi undanskildu . Vídeó af þeim Óla og Palla að spila lagið var sett á Youtube á föstudaginn og rúmlega 5000 manns hafa horft á það síðan .